cyanic-selkie/wikianc huggingface dataset:
Sluis
Historia
Fundada no século XIII, a vila de Sluis foi recoñecida como cidade en 1290. O nome orixinal era Lamminsvliet, que se utilizou até 1324, cando se lle cambiou por Sluys ou Sluis. En xuño de 1340, unha gran frota ao mando do rei Eduardo III de Inglaterra atacou a rada de Sluis (durante a Guerra dos Cen Anos) e bateu ás naves de Filipe VI de Francia executando unha gran matanza.
A partir desta derrota e comprendida a súa importancia estratéxica, moi pronto se converteu nunha praza fortificada, especialmente cando en 1382 foi posta ao mando de Louis de Male, conde de Flandres, cuxos descendentes a administraron e coidaron dela no futuro. O conde ordenou a construción do Castelo de Sluis en 1385. A porta máis importante da cidade, a Steenen Ber ou "Pedra do Oso", foi destruída en 1437 polo exército de Bruxas pero reconstruída máis tarde.
O Lago, Morgadáns, Gondomar
O Lago é un lugar da parroquia de Morgadáns no concello pontevedrés de Gondomar na comarca de Vigo. Tiña 59 habitantes no ano 2010 segundo datos do Instituto Galego de Estatística, dos cales 27 eran homes e 32 mulleres.
Muras
Historia
En Muras publicáronse os periódicos El Eco Murense (1914) e El Progreso Murés (1915).
Osteoblasto
Os osteoblastos (do grego "óso" e "xerme" ou "embrionario") son as células encargadas da formación do óso, que se poden considerar como fibroblastos especializados que ademais dos produtos fibroblásticos, expresan sialoproteínas óseas e osteocalcina.
Morfoloxía e tinguidura
A tinguidura con hematoxilina e eosina revela que o citoplasma dos osteoblastos é basófilo (tínguese con colorantes básicos) debido á presenza nel de grandes extensións de retículo endoplasmático rugoso. Na parte central hai sempre un voluminoso aparato de Golgi. O núcleo é esférico e grande. Os osteoblastos maduros sintetizan e tínguense positivamente con colorantes específicos para o coláxeno tipo I e a fosfatase alcalina.
Alberto Ruz Lhuillier
Traxectoria
miniatura|Lápida de Pakal. Ruz viviu en Francia e en Cuba antes de chegar a México, con trinta anos, estudando na Escola Comercial de París e na Universidade da Habana. En 1936, adoptou a cidadanía mexicana, e graduouse como arqueólogo en 1942, na Escola Nacional de Antropoloxía e Historia. Continuou estudando posgrao na UNAM, e recibiu os títulos de Mestre e Doutor en 1945 e 1965, respectivamente.
A Pastoriza
Demografía
Evolución da poboación do concello da Pastoriza:
Historia
Consérvanse numerosos poboados castrexos, pero apenas se conservan restos da presenza romana e sueva, agás un ronsel antropomorfo romano sen inscrición algunha.
Mosca da froita mediterránea
Ciclo biolóxico
O insecto, ao terminar o inverno, sae do pupario, que está enterrado no chan preto de árbores, e procura un lugar solleiro; 15 minutos despois os tegumentos endurécense e toman a coloración típica da especie. Despois comenza a voar, xa que teñen entón as súas ás desenvolvidas, aínda que non os seus órganos sexuais.
Invasións
Ademais de na zona mediterránea, esta mosca orixinou pragas en varios países. Nos Estados Unidos de América, C. capitata estendeuse por catro estados (Hawai, California, Texas e Florida), pero foi erradicada de todos menos Hawai. Tamén foi erradicada de Nova Zelandia e Chile. En 1982 houbo unha gran praga en California na que se realizaron fumigacións masivas co insecticida malation e liberáronse millóns de machos estériles, conseguindo a súa erradicación. miniatura|200px|Ceratitis capitata pousada nunha folla.
Francisco Villamil
Traxectoria
A comezos do ano 1871, actuou como Xefe da “División de Sancti Spíritus”. En Camagüey, o Brigadier Villamil combateu baixo as ordes do Maior xeral Ignacio Agramonte, xefe desa división. En xullo de 1871, Villamil foi gravemente ferido nun combate en Trindad de Olano.
Osteocito
miniatura|Sección transversal de óso. Os puntos vermellos son osteocitos.
Heterocromatina
Heterocromatina de lévedos
En Schizosaccharomyces pombe dos complexos de interferencia de ARN, o complexo de silenciamento de xenes transcricional inducido por interferencia de ARN (RITS, do inglés RNAi-induced transcriptional gene silencing) e o complexo da ARN polimerase ARN dirixida (RDRC), forman parte dunha maquinaria de interferencia de ARN implicada na iniciación, propagación e mantemento da ensamblaxe heterocromatínica. Estes dous complexos localízanse de maneira dependente do ARN interferente pequeno nos cromosomas, no sitio da ensamblaxe da heterocromatina. A ARN polimerase II sintetiza un transcrito que serve como plataforma para recrutar RITS, RDRC e posiblemente outros complexos requiridos para a ensamblaxe da heterocromatina. Ao silenciamento da heterocromatina contribúen tanto a interferencia do ARN coma o proceso de degradación do ARN dependente do exosoma. Estes mecanismos presentes en Schizosaccharomyces pombe poden ocorrer tamén noutros eucariotas. Nalgúns lévedos de fisión unha grande estrutura de ARN denominada RevCen foi tamén implicada na produción de ARNs interferentes pequenos para mediar a formación de heterocromatina.
Castro de São Lourenço
As escavacións
Este castro presenta distintos períodos de ocupación e de formas diferentes. Por esta causa os arqueólogos dividiron o seu estudo en sectores, para tratar de comprender mellor as diferenzas.
Sectores E e A
É de notar que desde este lugar é posíbel observar quilómetros e quilómetros da costa marítima. Foi por esta razón que nos séculos XII e XIII se construíu unha muralla en pedra neste monte que serviu como unha especie de "castelo".
Gattaca
O filme presenta unha visión futurista dunha sociedade altamente tecnoloxizada rexida a través da selección xenética. Nun futuro próximo non precisado, os enxeñeiros xenéticos deseñan meniños-probeta para as clases altas optimizando a través da fecundación in vitro os mellores caracteres xenéticos dos seus pais. Unha base de datos xenética identifica e clasifica automaticamente os "válidos" (os creados por medios artificiais libres de enfermidades e defectos) fronte ós "in-válidos" (os concibidos bioloxicamente). Aínda que a discriminación xenética está legalmente prohibida, na práctica as corporacións recorren a análises de ADN para seleccionar o seu persoal de modo que os "válidos" aparecen cualificados para os mellores postos en tanto que os individuos concibidos polos métodos tradicionais son relegados a unha nova subclase encargada dos traballos subalternos.
Chuza!
miniatura|Logo de Chuza! Chuza! foi unha rede social de promoción de novas, que funciona maioritariamente nun ámbito galego. Foi creada por Berto Yáñez e comezou a funcionar o 20 de febreiro de 2006 e o 25 de xullo de 2010 foi pechada temporalmente polo seu autor, quen alegou esgotamento. O proxecto pasou entón a mans da comunidade de usuarios, que reabriron a rede social ás poucas semanas e constituíronse en asociación cultural o 16 de outubro do mesmo ano.
Ligazóns externas
Chuza!
Pepsina
A pepsina é un dos tres principais encimas que degradan proteínas (proteolíticos) do aparato dixestivo, e os outros dous son a quimotripsina e a tripsina. Estes tres encimas foron uns dos primeiros encimas que foron cristalizados. Durante a dixestión, estes encimas, cada un dos cales está especializado en cortar enlaces peptídicos entre determinados aminoácidos, colaboran na degradación das proteínas da dieta nos seus compoñentes (péptidos e aminoácidos), que poden así ser absorbidos doadamente no intestino. A pepsina é máis eficiente na clivaxe de enlaces peptídicos entre aminoácidos hidrófobos e preferiblemente aromáticos como a fenilalanina, triptófano, e tirosina.
Xenes
Os seguintes tres xenes codifican encimas pepsinóxeno A idénticos:
Prado, Morgadáns, Gondomar
Prado, tamén San Xosé de Prado, é un lugar da parroquia de Morgadáns no concello pontevedrés de Gondomar na comarca de Vigo. Tiña 279 habitantes no ano 2010 segundo datos do Instituto Galego de Estatística, dos cales 135 eran homes e 144 mulleres.
Jomala
O aeroporto de Mariehamn, o principal aeroporto das Åland, está no territorio municipal de Jomala.
Vieiros (revista)
Historia
A revista naceu en México en 1959 no seo do Padroado da Cultura Galega a través da iniciativa dun grupo de galegos exiliados e comprometidos con esta institución. O seu propósito era recoller nas súas páxinas “calquera idea literaria artística e filosófica, sempre que fose antifascista e non se apoiase na ditadura”.
Ámbito artístico
No campo da arte, coinciden en Vieiros os “Renovadores da Arte Galega” de antes da guerra civil (Arturo Souto, Castelao, Díaz Pardo…) e os novos artistas (Xosé Luís de Dios, Conde Corbal, Xulio Maside, Reimundo Patiño…). Non obstante, a maior contribución desta revista á arte débese ao pintor Arturo Souto como director artístico e responsable do seu deseño.
Delbert Mann
Traxectoria
Foi piloto de combate durante a segunda guerra mundial, trala que marchou a estudar teatro. Ao graduarse comezou a dirixir para a televisión. Co seu primeiro filme, Marty, gañou a Palma de Ouro no Festival de Cannes e mailos Óscar ó mellor filme e ao mellor director. É a única película en conseguir estes premios. Tamén foi a primeira película baseada nun telefilme que gañou o Óscar principal.
Nolan Bushnell
Nolan Kay Bushnell, nado en Clearfield o 5 de febreiro de 1943, é un empresario e enxeñeiro eléctrico estadounidense, fundador de Atari e, xunto con Ralph Baer, un dos pioneiros da industria dos videoxogos.
O Ameneiro, Caaveiro, A Capela
O Ameneiro é un lugar da parroquia de Caaveiro no concello coruñés da Capela na comarca do Eume. Tiña 6 habitantes no ano 2010 segundo datos do Instituto Nacional de Estadística dos cales 2 eran homes e 4 eran mulleres.
Son of the Dragon (filme)
Sinopse
Un afouto e destemido rapaz, adestrado nas máis segredas artes marciais, vive co seu mestre n cidade de Shanghai. Cando un día reciben a nova de que o rei pretende casar a súa filla, unha princesa dunha beleza abraiante, o mozo decide presentarse como un príncipe chegado dun afastado país disposto a vencer ós demais aspirantes ó trono.
Greensboro, Carolina do Norte
Greensboro medrou ata ser parte dunha área metropolitana chamada a tríade, que abrangue tres cidades (Greensboro, High Point e Winston-Salem), así como moitas medianas e pequenas comunidades. Greensboro evolucionou dun pequeno centro de goberno a principios do século XX a un centro téxtil e de transporte. En 2004 o Departamento de enerxía (DOE) otorgoulle a Greensboro entrada no salón da fama das cidades limpas.
Historia
Greensboro estableceuse preto do centro xeográfico do Condado de Guilford, nun terreo que foi un bosque intacto con maleza espesa de arbustos de arando, que gardaban unha froita con fino sabor. As propiedades do futuro foron mercadas por 98 dólares e tres rúas de norte a sur (Greene, Olmo, Davie) foron trazadas intersectando a tres rúas de leste a oeste (Gaston, mercado, sicomoro). O Palacio de Xustiza situouse no centro da intersección das rúas Elm e a do mercado. En 1821, a cidade foi fogar de 369 habitantes. Na temperá década de 1840, Greensboro foi seleccionada polo goberno do estado a petición do gobernador de entón de Morehead (cuxo estado, Blandwood, se atopa en Greensboro) para a súa inclusión nunha nova liña de ferrocarril. A cidade creceu substancialmente en tamaño e pronto se fixo coñecida como a "porta de cidade" debido ó seu papel como centro de transporte para o estado. Os ferrocarrís transportaron mercadorías cara e desde as fábricas téxtiles, que creceron cos seus propios pobos de muíño ao redor da cidade. Moitos destes negocios permaneceron na cidade ata o século XXI, cando a maioría deles quebrou, se reorganizou ou se fusionou con outras empresas. Greensboro permanece como unha cidade importante da sede téxtil coas oficinas principais de International Textile Group (cono, Burlington Industries), Galey & Lord, Unifi e VF Corporation (Wrangler, Lee, The North Face, Nautica).
Francisco Macías
Francisco Macías pode estar referido a:
Greensboro, Carolina do Norte
Economía
Greensboro é tamén un "centro de operacións" para a aseguradora Lincoln Financial Group Greensboro é tamén sede da Conferencia da costa atlántica. Aínda que tradicionalmente asociados coas industrias téxtil e tabaco, os líderes de Greensboro traballan para atraer novos negocios no sector da nanotecnoloxía, alta tecnoloxía e transporte e loxística.
A Universidade de Carolina do Norte, en Greensboro, e a Universidade Estatal de Carolina do Norte A&T inaugurou un parque de investigación conxunta, Gateway University Research Park. O Reilly Auto Parts elixiu recentemente Greensboro como sede para un gran centro de distribución e espera contratar entre 400 e 500 empregados máis unha vez que estea aberto e funcionando.
Lope de Luna
Traxectoria
Foi un gran colaborador de Pedro IV o Cerimonioso durante a expedición a Sardeña. Participou na Guerra da Unión e, en 1348, recibiu o título de Conde de Luna pola súa vitoria na batalla de Épila contra a Unión de Aragón, pasando Luna de tenencia a señorío hereditario.
Joaquín Sarmiento Garra
Joaquín Sarmiento Garra, nado en Ourense en 1912 e finado en 2002, foi un avogado e político galego.
Dungeon Siege
Sinopse
Dungeon Siege está ambientado no Reino de Ehb, unha variada rexión do continente chamado Aranna que contén desertos, pantanos, bosques e montañas, creada trescentos anos antes trala disolución do Imperio das Estrelas. No comezo do xogo a vila granxeira do personaxe xogador sofre un ataque por parte dunhas criaturas chamadas os Krug. O personaxe principal, un granxeiro sen ningún contexto definido e nomeado polo xogador, chega ata a vila de Stonebridge tras loitar contra os Krug. Tras rachar o asedio a esta vila e conseguir o seu primeiro compañeiro, o líder da gornición da vila, Gyorn, asígnalle ó personaxe xogador a misión de viaxar ata a vila de Glacern para alertar da incursión dos Krug ás forzas armadas de Ehb, chamadas a 10ª Lexión, loitando contra unha serie de inimigos que se atopan polo camiño. Tras atravesar criptas, minas e montañas, o xogador chega a Glacern, onde descobre que a invasión Krug tivo lugar o mesmo día da desaparición do Gran Mago Merik, recibindo a misión de atravesar as montañas ata chegar á Fortaleza Kroth para axudar á lexión alí. Nas montañas atopa a Merik, quen revela que a invasión Krug é parte dunha maior invasión por parte dos Seck, unha raza que destruíra o Imperio das Estrelas antes de ser apresados baixo o Caselo Ehb, do que conseguiron escapar e tomaron para si mesmos. Merik pídelle ó xogador axuda para recuperar o Caxato das Estrelas de mans dos Goblins, xa que este obxecto servía para manter os Seck presos na Cripta da Eternidade.
Lanzamento
Cara o ano 2000 Gas Powered Games comezou a procurar unha distribuidora para o xogo. Taylor afirmou que había varias interesadas no xogo, pero que Ed Fries o convenceu para asociarse co entón recentemente creado grupo de distribución de Microsoft. Malia que a filial de distribución de Microsoft se establecera en parte para publicar xogos para a había pouco anunciada videoconsola Xbox, Gas Powered Games e Microsoft non puxeron moita consideración en levar o xogo a esta plataforma. Segundo Taylor isto foi por mor do tamaño do propio xogo, así como polo pequeno tamaño do mercado para os xogos de rol nas videoconsolas naquel entón. A publicación de Dungeon Siege planeouse inicialmente para o terceiro cuarto de 2001, aínda que finalmente se atrasou ata o ano seguinte, tempo que o equipo de desenvolvemento aproveitou para afinar e puír o xogo e expandir a cantidade de obxectos dispoñibles no xogo así como as capacidades multixogador. Dungeon Siege foi publicado finalmente por Microsoft para a plataforma Windows o 5 de abril de 2002, e por Destineer para a plataforma Mac OS X o 2 de maio de 2003.
Kenneth Jonsson
Traxectoria
A súa docencia na Universidade de Estocolmo comezou en 1990 como profesor asociado, e en 1992 accedeu ao posto de profesor titular de Numismática e Historia Monetaria nesa universidade. Alí sucedeu a Brita Malmer como titular da cátedra Gunnar Ekström de Numismática e Historia Monetaria. Esta cátedra, está adscrita ao Instituto de Arqueoloxía, co patrocinio da Fundación Gunnar Ekström para a Investigación Numismática (Gunnar Ekströms stiftelse för numismatisk forskning), baixo a denominación de Instituto Numismático de Estocolmo.
Kenneth Jonsson é membro da Real Academia Sueca de Letras, Historia e Antigüidades desde 2001.
Claudio Rodríguez Fer
dereita|miniatura|Claudio Rodríguez Fer, 2022. Claudio Rodríguez Fernández, coñecido como Claudio Rodríguez Fer, nado en Lugo o 6 de abril de 1956, é un profesor e escritor galego que cultiva a poesía, a narrativa, o teatro, o estudo, o ensaio e o guión para audiovisuais.
Abraham Gerpe
Abraham Gerpe Muñiz, nado en Lume de Suso (Santa Baia de Castro) en 1991, é un político galego, que chegou a ser alcalde independente de Coristanco.
Traxectoria
Enxeñeiro de obras públicas e enxeñeiro civil, ao rematar os estudos presentouse como cabeza de lista polo PSdeG ás eleccións municipais 2015 de Coristanco, e resultou escollido como único concelleiro socialista.Apoiou a elección como alcalde do candidato de TeGa, Amancio Lavandeira, xunto coa concelleira do BNG, pasando a formar parte do goberno ocupándose da concellería de Obras e Urbanismo.
Xanthophyceae
Tribonematales
Esta orde é de especies con células cilíndricas que se unen par con par formando cadeas lineais ou con ramificacións. Especies como Tribonema teñen placas en forma de "H". Só teñen un núcleo no protoplasto e moitos cloroplastos discoides. Reprodúcense asexualmente por fisión dos fíos, zoosporoxénese ou formando aplanosporas. As células do fíos poden transformarse en células de letargo, medradas e con parede grosa, que se chaman "acinetes" e que teñen o fin de ser estados de supervivencia. A súa reprodución sexual é isogámica.
Scandiceae
Scandiceae é unha tribo de plantas con flores pertencente á familia Apiaceae.
Clodión
Clodion o Cabeludo, finado no 448, foi xefe dos francos salios e segundo rei da Dinastía Merovinxia.
Galería de imaxes de galerías da Coruña
Galerías da Coruña
Meroveo
Meroveo, rei dos francos (desde 448 a 457). Deu o seu nome á dinastía Merovinxia.
Aziru
Os tratados de Aziru son ben coñecidos polas cartas de Amarna. Mentres era un vasalo formal de Exipto, intentaba expandir o seu reino cara á costa mediterránea e tomou a cidade de Sumur (Simyrra). Isto viuse con alarma polos estados veciños, especialmente Rib-Addi, o rei de Gubla, (Biblos), que solicitou que fosen enviadas tropas exipcias para a súa protección. Solicitóuselle a Aziru que se presentase perante o faraón exipcio Akhenaton para explicar os seus feitos. Aziru, con todo, empezara a ter contactos secretos co rei hitita Suppiluliumas I, e á súa volta a Amurru puxo en funcionamento a súa alianza cos hititas. Foi executado despois por Horemheb e os seus invasores exipcios, despois de que se declarase a paz entre Exipto e os hititas.
Commelinidae
Este taxon tal como aquí se describe forma un grupo monofilético ben establecido tanto por caracteres morfolóxicos como por análises moleculares de ADN, polo que xa se sospeitaba da súa existencia desde haí tempo.
Luiz Alfredo Garcia-Roza
Cinema
O primeiro libro en recibir adaptación para o cinema foi Achados e Perdidos, en 2006, dirixido por José Joffily e protagonizado por Antônio Fagundes. En 2007, o guionista Paulo Halm gañou o Premio ABL de Cinema, polo mellor guión adaptado.
Pobos do Mar
miniatura|dereita|Esquema dunha hipótese dos posibles movementos de poboación, invasións e destrucións durante o final da [[Idade de Bronce (século XII a. C.)]] Coñécese como Pobos do Mar a unha serie de pobos da Idade de Bronce que, a raíz da caída da cultura troiana, sobre o 1200 a.C. e da micénica, a finais do século XIII a.C. e, polo tanto, no comezo da Idade Escura, migran para Oriente Próximo. miniatura|dereita|[[Ramsés III derrotando aos Pobos do Mar.]] Parece que se trata dun conxunto amplo e variado de poboacións que se fixeron ao mar buscando novas terras (migracións) ou simplemente intentando sobrevivir (a través da pirataría, as migracións continuas e mesmo a conquista de pequenas cabezas de ponte). As razóns polas que se foron ao mar deben buscarse nun proceso non demasiado longo que vai a partir da guerra de Troia á destrución da cultura micénica. Os aqueos gañaron a guerra contra o seu rival económico, pero a súa forza quedou minguada e, mentres as poboacións da esfera de influencia troiana da Anatolia occidental e a Paflagonia empezaron a migrar, eles sucumbiron a novas ondadas migratorias provenientes do norte. Grecia foi asolada e só Atenas conseguiu sobrevivir.
Halla-san
Xeología e xeografía
A illa volcánica creouse no período Plioceno, erguéndose sobre a plataforma continental, a cal na actualidade está mergullada a 100 m de profundidade no mar da zona. Erupcións de basalto e traquitas configuraron a illa por encima do nivel do mar, até chegar aos 1950 m.s.n.m. no presente. Sobre a cima do volcán ábrese un grande cráter, cun diámetro de 400 m. Sobre 300 conos parasitos foron contabilizados nas ladeiras, a maioría de cinzas e escoiras, pero tamén se rexistran conos de lava e uns 30 aneis de toba, xa cerca da costa e das praias, que se formaran por erupcións de augas freáticas. As erupcións máis recentes, que se rexistraron, ocorreron nos anos 1002 e 1007. miniatura|esquerda|200px|Lago no Halla-san.
Irving, Texas
Historia
O sistema de educación pública do distrito de Irving remóntase á creación en 1909 de Kit e escolas Lively. O crecemento poboacional foi lento e cambiante ás veces, con só 357 habitantes en 1925, pero un aumento significativo comenzou na década de 1930.
Demografía
Segundo o censo de 2010, había 216.290 persoas residindo en Irving. A densidade de poboación era de 1.227,75 hab./km². Dos 216.290 habitantes, Irving estaba composto por 53.07% brancos, o 12.26% eran afroamericanos, o 0.87% eran amerindios, el 14.04% eran asiáticos, o 0.12% eran insulares do Pacífico, o 16.16% eran doutras razas e o 3.49% pertencían a dúas ou máis razas. Do total da poboación o 41.13% eran hispanos ou latinos de calquera raza.
As escolas públicas
A maior parte de Irving recibe clases no Irving Independent School District (IISD). Outras opcións son Carrollton-Farmers Branch Independent School District (CFBISD) e Coppell Independent School District (CISD).
Martiño o Mozo
Traxectoria
En 1390 casou con María de Sicilia, a quen lle retornou o reino de Sicilia, recuperándoo mediante a forza militar contra un grupo de baróns rebeldes. Aproveitando un complicado momento político no que houbo varios actos antixudeus en 1392 que o rei Martiño fixo amortecer apoándose na bula Sicut Judaeis, actualizada polo papa Martiño IV en 1281.
En 1398 foi declarado sucesor de seu pai poas Cortes, despois de que o soberano aceptara que o príncipe se presentara no momento oportuno a xurar o estatuto de unión dos reinos de Aragón e Valencia e do condado de Barcelona, así como os seus foros.
Irving, Texas
Deportes
Irving ten o Football Bowl Subdivision.
Martiño o Mozo
Traxectoria
A súa tumba encóntrase na catedral desta cidade.
Como ningún dos fillos nacidos dos seus matrimonios sobreviviuno, o único descendente que deixou foi un fillo ilexítimo, Federico de Luna, que tivo coa súa amante Tarsia Rizzari.
Irving, Texas
Transporte
Irving é unha das 13 cidades membro de axencia de transporte da rexión de Dallas, Dallas Area Rapid Transit (DART). Actualmente, Irving é servida por numerosas liñas de autobús e ten dúas paradas no camiño Trinity Railway Express. Ademais, DART está construíndo unha infraestrutura a través de Irving e Las Colinas a DFW Airport. Isto conectará o norte de Irving Dallas a través de ferrocarril, ademais das rutas de autobús existentes.
Carl Stumpf
Traxectoria
Stumpf estudou con Rudolf Hermann Lotze e con el redactou a súa disertación doutoral na Universidade de Göttingen (1868), obtendo a habilitación docente, nesa mesma universidade, en 1870. Así mesmo, foi un dos primeiros discípulos de Franz Brentano, sendo, pola súa parte, mestre de Husserl e Aron Gurwitsch. Foi tamén Stumpf o fundador da Escola de Berlín na cal destacaron algúns dos principais expoñentes da Gestalttheorie ou teoría da Gestalt: Max Wetheimer, Kurt Koffka e Wolfgang Köhler.
Apple Lisa
O Apple Lisa foi unha computadora persoal deseñada por Apple Computer a comezos da década dos 80.
O nome Lisa
Posto que a primeira filla de Steve Jobs, nada en 1978 chamouse Lisa, normalmente dedúcese que o nome tiña unha asociación persoal e que quizais o acrónimo foi inventado despois para cadrar co nome.
O fracaso do Lisa
Antes de que o Lisa desaparecera por completo, Apple lanzou dous novos modelos, o Apple Lisa 2 e o Macintosh XL. Finalmente a liña Apple Lisa desapareceu en agosto de 1986.
Justo Martínez Martínez
Traxectoria
Fillo de Braulio Martínez Núñez e neto de Manuel Ramón Martínez Pereira y Sarmiento. Foi alumno supernumerario no Hospital Clínico da Facultade de Medicina da Universidade de Santiago de Compostela (1865), graduouse en Dereito e Medicina e Cirurxía (1866). Ingresou no Corpo de Sanidade Militar (1866). Enviárono a Alemaña, Italia e Francia para formarse e recoller ideas sobre ambulancias, técnicas sanitarias e material clínico para implantalos no Exército español. Destinado no Hospital Militar da Coruña (1868), foi Xefe do Hospital de Chafarinas (1870). Participou na Terceira Guerra Carlista. Foi médico persoal de Emilio Castelar. Nas eleccións de 1873 foi elixido deputado a Cortes polo distrito da Estrada. Foi senador pola provincia de Pontevedra (1893-1895). Marchou a Cuba, onde foi xefe de servizos do Hospital Alfonso XIII da Habana, vencellándose ao Centro Galego da Habana. Durante a guerra de Cuba participou en varias accións, sendo condecorado. Ao regreso da campaña de Cuba foi nomeado Director do Instituto Anatómico-Patológico (1897). Volveu ser elixido Senador por Pontevedra (1898-1905), deputado por Lalín (1905-1910) e Senador vitalicio en 1910. Foi Xefe de Sección do Ministerio da Guerra (1907) e Presidente do Consello de Administración da Compañía de Tranvías de Madrid.
Filipe II de España
Filipe II de España,      tamén coñecido como Filipe II de Habsburgo,  nado en Valladolid o 21 de maio de 1527 e finado en El Escorial, Madrid, o 13 de setembro de 1598, foi rei de España entre 1556 e 1598 e de Portugal e os Algarves, (Filipe I de Portugal) entre 1580 e 1598.
Duque de Milán
En 1542 estalou unha nova guerra entre Francia e España. Entre as condicións da Paz de Crépy, que puxo fin ás hostilidades en 1544, pactábase a voda de Carlos, duque de Orleáns e fillo de Francisco I, coa filla de Carlos I, María de Habsburgo (e cos Países Baixos e o Franco-Condado como dote), ou coa filla do Rei de Romanos Fernando, Ana de Habsburgo (e co ducado de Milán como dote). A elección foi Milán pero, en 1545, a morte do duque de Orleáns deixou sen validez os acordos. Novamente de forma secreta o príncipe Filipe foi investido Duque o 5 de xullo de 1546.
miniatura|250px|Filipe, Príncipe de Asturias, por [[Tiziano (1551).]]
Rei de Nápoles
O 24 de xullo de 1554 Juan de Figueroa, enviado especial de Carlos V e Rexente de Nápoles, chegou a Inglaterra coa investidura formal de Filipe como Rei de Nápoles e Duque de Milán. Ao día seguinte celebráronse os esponsais.
A rebelión nas Alpujarras (1568 a 1571)
Despois dun ano de infrutuosas negociacións, a poboación mourisca granadina decidiu levantarse en armas en 1568. Non recibiron moito apoio na capital, pero a rebelión estendeuse rapidamente pola Alpujarra. Á cabeza do levantamento mourisco púxose Fernando de Córdoba y Válor, que foi proclamado rei cerca de Narila, e que se facía chamar en árabe Abén Humeya (ou Abén Omeya), por declararse descendente da dinastía do Califato de Córdoba. Farax Aben Farax, un dos seus seguidores, foi nomeado alguacil maior do rei. En 1569 Abén Humeya foi asasinado, ocupando seu posto como rei o seu primo Abén Aboo. A rebelión foi apoiada militar e economicamente desde Alxeria, co obxectivo de debilitar a Filipe II, pasando dos 4.000 insurxentes en 1569 aos 25.000 en 1570, incluíndo bérberes e turcos.
O conflito con Aragón
Pérez e os seus seguidores fuxiron a Béarn (Francia), desde onde intentaron unha invasión infrutuosa coa axuda de Henrique de Navarra, e máis tarde a Inglaterra, onde ofreceu información que serviu para o ataque inglés a Cádiz en 1596, e estimulou Lenda negra contra o monarca. A Heredia capturárono en Francia e foi executado, Xoán V de Lanuza foi decapitado na praza do mercado, e a mesma sorte correron moitos dos que apoiaron a revolta. Villahermonsa e o conde de Aranda foron apresados en Épila e enviados a Castela, onde morreron misteriosamente en prisión.
Reformas administrativas
Filipe II non visitou apenas os seus territorios de fóra da península, e administrounos a través de oficiais e vicerreis quizais porque temía caer no erro de seu pai, ausente de España durante os anos das rebelións comuneiras, quizais porque, a diferenza do seu pai (que aprendeu moi maior o castelán) Filipe II sentíase profundamente español.
Finanzas
En 1590 apróbanse nas Cortes os millóns, consistentes en oito millóns de ducados ao ano para os seis seguintes, que se dedicaron á construción dunha nova Armada e para a política militar. Isto terminou por arruinar as cidades castelás e fulminar os xa débiles intentos de industrialización que quedaban. En 1597 produciuse unha nova suspensión de pagamentos ao declararse a terceira bancarrota, recorréndose a un novo Remedio General. Isto provocou xa un endebedamento da Coroa xigantesco e desproporcionado, pero permitiu a continuación da política exterior.
A maioría dos historiadores coincide en subliñar que a situación de pobreza que sumiu ao país ao final do reinado de Filipe II está directamente relacionada coa carga do Imperio e o seu papel de defensor da cristiandade. Durante o reinado apenas houbo un respiro no esforzo militar. Filipe tivo que compaxinar dous grandes conflitos durante a maior parte do seu reinado, no Mediterráneo contra o poder turco e, nos Países Baixos, contra os rebeldes. No final do reinado contaba con tres frontes simultáneas, os Países Baixos, Inglaterra e Francia. A única potencia capaz de soportar esta carga no século XVI era España, pero cuns beneficios discutíbeis e a un prezo moi alto para os seus habitantes.
Política exterior
A política exterior de Filipe II estivo dominada polas sus guerras contra Francia, o Imperio turco, Inglaterra e os rebeldes dos Países Baixos.
Conflitos cos Países Baixos
A baixa nobreza concentrouse en Bruxelas, o 5 de abril de 1566, diante do palacio da Gobernadora, e alí foron desprezados, sendo cualificados como mendigos, adxectivo que asumirían os nobres nas súas reivindicacións, vestíndose como tales. Os membros do compromiso de Breda mandaron a Madrid a Floris de Montmorency, Barón de Montigny, e despois ao Marqués de Berghes, que xa non volverían a Flandres.
Problemas con Inglaterra
Filipe II loitou contra a coroa inglesa por motivos relixiosos, polo apoio que ofrecían aos rebeldes flamengos e polos problemas que supoñían os corsarios ingleses que roubaban as mercadorías americanas aos galeóns españois na zona do Caribe a partir de 1560. Así poi, os principais escenarios dos combates serían o Atlántico e o Caribe. miniatura|250px|A batalla entre a Armada Invencible e a frota inglesa.
Expansión polo Atlántico e o Pacífico
Unha vez descuberto o circuíto de correntes oceánicas e ventos favorábeis para a navegación entre América e as Filipinas, estableceuse a rota regular de frotas entre Manila e Acapulco coñecida como o Galeón de Manila.
Cultura e arte
300px|miniatura|esquerda|Real [[El Escorial|Mosterio do Escorial (Madrid).]] Esta época é a do apoxeo dos arquitectos españois, entre os que destacan Xoán de Herrera, Xoanelo Turriano, Francisco de Mora ou Xoánn Bautista de Toledo. O labor destes arquitectos deu como resultado a aparición dun novo estilo, que se caracteriza polo predominio dos elementos construtivos, a ausencia decorativa, as liñas rectas e os volumes cúbicos. Este estilo sería bautizado posteriormente como estilo herreriano.
Matrimonios e fillos
Filipe II casou catro veces, como quedou dito, e tivo fillos con tres das súas esposas, aínda que moitos deles morreron sendo nenos.
A primeira muller de Filipe foi a súa prima, María Manuela, infanta de Portugal, filla de Xoán III de Portugal e da tía de Filipe Catarina de Austria. Este matrimonio tivo un só fillo, e María morreu no parto, en 1545.
Monte Penide
Patrimonio arquelóxico
No seu cumio posúe un conxunto arqueolóxico conformado por petróglifos, mámoas, gravados rupestres e outros elementos arqueolóxicos que converten a este conxunto na necrópole con máis sitios arqueolóxicos da provincia de Pontevedra. Os primeiros deles datados na era paleolítica inferior, no período do plistoceno.
Barreiro, Illán, Begonte
Barreiro é un lugar da parroquia de Illán no concello lugués de Begonte na comarca da Terra Chá. Segundo o IGE, en 2011 tiña 11 habitantes (5 homes e 6 mulleres).
Mosteiro de San Martín de Castañeda
Historia
Cando en 1203, Carracedo abraza a observancia cisterciense, San Martín de Castañeda négase a abrazar a devandita observancia e nega a obediencia ao abade de Carracedo. Esta situación mantívose ata 1245, data na que a comunidade de Castañeda, co seu abade Viviano á fronte, despois de recordar a súa histórica dependencia de Carracedo, acepta o ingreso no Cister e a dependencia por filiación da súa antiga casa matriz. Para estas datas, as sucesivas doazóns e compras incrementaran notablemente o patrimonio do mosteiro, que chegou a ter o dominio ou a xurisdición sobre máis de 120 localidades repartidas polas bisbarras de Seabra, Valdeorras, Carballeda e A Cabreira e tamén por Portugal.
miniatura|Porta do mosteiro. As crises políticas e relixiosas do século XV provocaron en Castañeda unha etapa de decadencia que finalizou cando, en 1542, o mosteiro se incorporou á Congregación Reformada de San Bernardo de Castela. De 1557 a 1560 foi abade do mosteiro frei Marcos do Barrio quen de 1551 a 1554 fora xeneral da Congregación e que tamén rexeu o mosteiro da Espiña durante catro mandatos.
Cáncer
As palabras cancro ou cáncer pódense referir a:
Marmeleiro
O marmelo cru é unha boa fonte de vitamina C, mais durante o cocemento pérdese gran parte desa vitamina. Tamén contén vitaminas do complexo B e algúns sales minerais. Alén diso, auxilia no bo funcionamento do aparello dixestivo.
Museo Provincial de Lugo
miniatura|Claustro do convento de San Francisco. O Museo Provincial de Lugo foi fundado pola Deputación de Lugo no ano 1934. A idea de crear un museo provincial xurdiu en 1932 coa proposta de reunir e protexer os bens do patrimonio cultural lucense, até daquela esparexidos ao longo da provincia en coleccións privadas. Atópase no centro da cidade, na praza da Soidade.
Patrice Lacombe
Patrice Lacombe, nado en Oka o 20 de febreiro de 1807 e finado en Montreal o 6 de xullo de 1863, foi un escritor e notario quebequés. A súa novela máis importante é A terra paterna (La Terre paternelle).
Halo: Combat Evolved
Halo está ambientado no século XXVI, co xogador asumindo o papel de Master Chief, un supersoldado mellorado cibernéticamente. O xogador é acompañado por Cortana, unha intelixencia artificial que ocupa a interface neural de Master Chief. O xogador combate varios aliens nun intento de descubrir os segredos de Halo, un mundo artificial con forma de anel. O xogo foi louvado por elementos como a súa historia, a variedade de estratexias que os xogadores poden empregar e o seu modo multixogador;  porén, a natureza repetitiva do seu deseño por niveis foi criticada por algúns expertos.
Multixogador
A pesar de que a versión para Xbox Halo carece de apoio oficial para o xogo multixogador en liña, o software de túnel proporciona xeitos non oficiais para sortear esta limitación. Os portos de Windows e Macintosh de Halo permiten partidas en liña de até 16 xogadores e inclúen mapas multixogador que non se atopan no lanzamento orixinal para Xbox. Porén, o modo cooperativo foi eliminado dos portos por mor de que precisaría demasiada recodificación para a súa posta en funcionamento. En abril de 2014, anunciouse que os servidores de GameSpy, nos que funcionaba Halo PC, serían pechados o 31 de maio dese ano. Un equipo de fans e empregados de Bungie que producirían un parche para o xogo coa fin de manter os seus servidores multixogador en liña. O parche foi lanzado o 16 de maio de 2014.
Ambientación
Halo: Combat Evolved ten lugar nun universo de ciencia ficción creado por Bungie Studios. Segundo a historia, as viaxes máis rápidos que a luz permitiu á raza humana colonizar outros planetas despois da superpoboación da Terra. A pedra angular deses esforzos é o planeta Reach, unha base interestelar e un centro de actividade científica e militar. Un proxecto militar secreto, alcumado proxecto SPARTAN, foi posto en marcha no planeta Reach para crear un exército de enxeñaría biolóxica, "supersoldados" cyborg. Vinte e seis anos antes do xogo, unha alianza alieníxena tecnolóxicamente avanzada, o Covenant, comezou a atacar os asentamentos humanos, declarando á humanidade unha afronta ós seus deuses. A United Nations Space Command experimenta unha serie de esmagadoras derrotas; malia que os supersoldados do proxecto SPARTAN-II son efectivos contra o Covenant, son poucos en número para darlle a volta ó devir da guerra.
Seaside Rendezvous
"Seaside Rendezvous" é unha canción do grupo de rock británico Queen, que figura como número sete do seu cuarto álbum de estudio: Unha Noite na Ópera. A canción, que nunca foi interpretada en directo, foi escrita por Freddie Mercury e amosa claras influencias do vaudeville e do "music hall".
Nesa parte musical escóitanse uns alegres e agudos sons dun kazoo, producidos vocalmente por Mercury e Taylor, que alcanzan notas infrecuentemente altas. Entre outros instrumentos, tamén interpretan os sons de tubas e trompetas.
Rubén Millán
Traxectoria
En xuño de 2018 conseguiu un bronce no Campionato de Europa, en Belgrado, no K-4 1000, xunto a Javier Hernanz, Aitor Gorrotxategi e Pelayo Roza. Pouco despois, en agosto, logrou a súa primeira medalla mundial, no campionato celebrado en Montemor-o-Velho, ao finalizar terceiro na proba de K-4 1000 metros, xunto a Francisco Cubelos, Iñigo Peña e Pelayo Roza.
Nemanja Vidić
Palmarés
Manchester United'
Carmen Blanco García
Traxectoria vital
A comezos dos setenta participou no movemento feminista galego a través de organizacións como a Asociación Galega da Muller (AGM) ou Feministas Independentes Galegas. Tamén colaborou coa revista Festa da Palabra Silenciada e con A Saia. No ano 2000, fixo a letra do himno galego da Marcha Mundial das Mulleres, "Marchando máis alá". Dedicou boa parte do seu activismo ao feminismo e ao estudo das relacións entre a literatura e a muller, do que son mostra os libros Literatura galega da muller (1989), Nais, damas, prostitutas e feirantas (1995), O contradiscurso das mulleres (1995), Mulleres e independencia (1995), Sexo e lugar (2006), Feministas e libertarias (2010) ou Letras lilas (2019). miniatura|Esta placa co texto "Amo, mais non teño amo", de Carmen Blanco, foi instalada nun monólito o [[25 de novembro|25/11//2008 en memoria das vítimas da violencia de xénero, na praza de Emilia Pardo Bazán do Carballiño.]]
Metanol
O composto químico metanol, tamén coñecido como alcohol metílico, é o alcohol máis sinxelo. A temperatura ambiente preséntase como un líquido lixeiro (de baixa densidade), incoloro, inflamable e tóxico que se emprega como anticonxelante, disolvente e combustible. A súa fórmula química é CH3OH (CH4O).
E. L. Doctorow
Traxectoria
Doctorow criouse no Bronx, Nova York. Fillo de xudeus rusos de segunda xeración, no instituto salientou en artes. Doctorow foi un lector voraz e continuou a súa educación no Kenyon College onde estudou con John Crowe Ransom. Despois de se graduar en 1952, continuou na Universidade de Columbia antes de se incorporar ao exército con destino en Alemaña. Comezou a traballar como lector en Columbia Pictures, deixándoo para se converter en editor da New American Library (1959-1964) e traballou como editor xefe de Dial Press desde 1964 ata 1969. Deu clases en varias universidades norteamericanas, a Universidade de California, Yale, Princeton e na Universidade de Nova York
Proído
Etioloxía
O proído xeneralizado pode deberse a doenzas infecciosas, reaccións alérxicas, sarna, doenzas renais ou hepáticas con ictericia así como por reaccións a medicamentos.
Túmulo
Clasificación pola súa forma
miniatura|dereita|240px|Túmulos (barrow): en campá (bell), disco (disc) e cunca (bowl). Adóitanse distinguir pola súa forma e reciben os nomes a seguir:
Wikipedia en chinés
Wikipedia en chinés (chinés tradicional: 中文維基百科, chinés simplificado: 中文维基百科, pinyin: wéijī bǎikē) é a edición en idioma chinés de Wikipedia. Foi iniciada o 11 de maio de 2001.
Comunidade
Até a data, os wikipedistas chineses organizaron as seguintes reunións:
Solución
Para evitar esta fragmentación dos esforzos por escribir unha Wikipedia en lingua chinesa, en xaneiro de 2005 introduciuse un mecanismo mediante o cal unha ferramenta de software instalada nos servidores permite a conversión automática entre ambos os sistemas de caracteres. Os usuarios non rexistrados poden ler todos os artigos en versión simplificada, tradicional ou na forma orixinal, na que poden aparecer ambos os sistemas mesturados debido ás edicións de diferentes usuarios. Un sistema de tres pestanas na parte superior dos artigos permite cambiar a versión. Os usuarios rexistrados poden elixir o tipo de caracteres que desexan nas súas preferencias persoais, co que ven todo o texto nun único sistema.
Historia
Nos seus primeiros momentos, a maior parte dos artigos da Wikipedia en chinés eran traducidos da versión en inglés de Wikipedia. Os primeiros cinco bibliotecarios zh:User:Samuel, zh:User:Menchi, zh:User:Lorenzarius, zh:User:Formulax e zh:User:Shizhao foron nomeados o 14 de xuño de 2003. Shizhao, ademais de encargarse de tarefas de mantemento, tivo un papel destacado no levantamento do primeiro bloqueo que sufriu Wikipedia na China continental, en xuño de 2004.
Marín (homónimos)
O topónimo galego Marín pode referirse a:
Primeira división española 1974/75
A tempada 1974/75 da Primeira división española de fútbol, que foi a 44ª edición do campionato, comezou o 7 de setembro de 1974 e rematou o 25 de maio de 1975.
Jorge Saavedra
Jorge Saavedra Miranda, nado na Coruña en 1992, é un modelo e empresario galego.
Música xudía
Música iemenita
A música tradicional dos xudeus iemenitas foi particularmente influente no desenvolvemento da música de Israel, debido a que os primeiros sionistas vírona como un enlace coas súas raíces bíblicas. De feito o musicólogo A.Z. Idelsohn escribiu que a música dos antigos hebreos "consérvase na memoria e a práctica en varios centros xudeus do Iemen". O certo é que esta comunidade xudía viviu practicamente illada durante trece séculos. Moitas das cancións tradicionais do Iemen foron compostas polo rabino Shalom Shabazi, un poeta e místico medieval universalmente reverenciado pola comunidade xudía iemenita. A poesía de Shabazi trata temas tanto relixiosos como profanos, dando á música iemenita unha gama lírica máis ampla que moitas outras formas de música tradicional xudía, que tenden a ser exclusivamente de natureza litúrxica.
Música mizrahi
Denomínase música mizrahi á música contemporánea israelí que utiliza elementos da música árabe e mediterránea, especialmente aqueles provenientes da música grega. En canto á instrumentación é frecuente o uso de instrumentos de corda fregada así como de instrumentos de percusión propios do Oriente Próximo.
Mutación silenciosa
Estrutura primaria
Ademais, un cambio na estrutura primaria é esencial porque a estrutura terciaria completamente pregada dunha proteína depende da estrutura primaria. Isto sábese desde a década de 1960 cando se descubriu que a RNase reducida e desnaturalizada na súa forma despregada podía volverse a pregar na súa forma terciaria nativa. A estrutura terciaria dunha proteína é un polipéptido totalmente pregado con todo os grupos R hidrófobos dos seus aminoácidos situados no interior da proteína par maximizar a entropía. Como a estrutura da proteína determina a súa función, é fundamental que unha proteína estea pregada corectamente na súa forma terciaria para que a proteína funcione correctamente. Porén, hai que salientar que as cadeas polipeptídicas poden variar moitísimo en estrutura pimaria, pero ser moi similares en estrutura terciaria e función.
Estrutura secundaria
O ARNm ten unha estrutura secundaria que non é necesariamente linear como a do ADN, así que a forma que ten, dependente dos enlaces complementarios na súa estrutura, pode ter efectos significativos. Por exemplo, se a molécula de ARNm é relativamente inestable, entón pode ser rapidamente degradada por encimas no citoplasma. Se a molécula de ARN é moi estable e os enlaces complementarios son fortes e resistentes ao desempaquetado necesario antes da tradución, entón o xene pode ser subexpresado. O uso de distintos codóns inflúe na estabilidade do ARNm.
Se o ribosoma que avanza fai unha pausa porque atopa un nó no ARN, entón o polipéptido podería ter tempo suficiente para pregarse nunha estrutura non nativa antes de que a molécula de ARNt poida engadir outro aminoácido. As mutacións silenciosas poden tamén afectar ao empalme ou ao control transcricional.
Xene de resistencia a multidrogas 1
Arredor do 99,8% dos xenes que sofren mutacións que se consideran silenciosas porque o cambio de nucleótido non provoca o cambio do aminoácido que vai ser traducido. Aínda que as mutacións silenciosas non se supón que teñan un efecto no fenotipo resultante, algunhas mutacións demostraron o contrario, como o xene de resistencia multidrogas 1 (MDR1). O xene MDR1 codifica a P-glicoproteína, que axuda a eliminar as drogas do corpo. A actividade do xene está localizada nos intestinos, fígado, páncreas e cerebro. O MDR 1 está localizado nos mesmos sitios en que se localiza o encima CYP3A4, o cal axuda a eliminar toxinas ou drogas do fígado e intestinos. As mutacións silenciosas como MDR 1 expresan un cambio na resposta fenotípica. Un estudo feito en ratos mostrou que cando non tiñan suficiente actividade do xene MDR 1, os seus corpos non recoñecían drogas como a ivermectina ou a cìclosporina, o que causaba a creación de toxinas no seu corpo.
Miguel Díaz-Canel
Traxectoria
Oriúndo da localidade de Placetas, na provincia de Vila Clara, naceu o 20 de abril de 1960. É fillo de Aída Bermúdez, mestra, e Miguel Díaz-Canel, traballador dunha planta mecánica en Santa Clara e descendente dunha familia de Castropol.
Presidente
No seu primeiro discurso como presidente, Díaz-Canel ofreceu dar continuidade á Revolución: "A política exterior cubana manterase inalterable e Cuba non fará concesións nin aceptará condicionamentos" e que Raúl Castro "encabezará as decisións para o presente e futuro da nación".
Tom Meschery
Universidade
Meschery xogou cos Gaels do Saint Mary's College, onde en 1960 foi elixido no terceiro equipo All-American.
Fotorreceptor
En bioloxía, un fotorreceptor é unha neurona ou unha molécula sensible á luz.
Xogo de aposta
En España réxense pola Lei 13/2011 de regulación do xogo. A institución pública responsábel de regular esta actividade en Galiza é a Dirección Xeral de Emerxencias e Interior da Consellería de Presidencia, Administracións Públicas e Xustiza da Xunta de Galiza.
Sorteo do Gran Premio de Ouro da Cruz Vermella
Desde 1980 a Cruz Vermella de España organiza anualmente o Sorteo do Gran Premio de Ouro, cuxa novidade está en que os premios son lingotes de ouro. A finalidade do sorteo é recadar fondos para a realización das labores humanitarias desta sociedade. A estrutura do sorteo é análoga ao da Lotería Nacional.